NaiveNeuron/SloPal huggingface dataset:
Přidal, Alojz, poslanec NR SR (2014-06-06):
Vážený pán predseda Národnej rady, vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma svojím uznesením č. 301 určil za spravodajcu k návrhu poslancov Národnej rady Slovenskej republiky Pavla Zajaca a Jána Hudackého na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov. Je to tlač 964. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Chcem konštatovať, že tento uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou je tiež teda k tomuto predloženému návrhu aj stanovisko Ministerstva financií Slovenskej republiky a zo znenia návrhu zákona je zrejmý účel navrhovanej úpravy. Preto vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že tento predmetný návrh zákona prerokuje v druhom čítaní. Tiež v súlade s rozhodnutím, vaším, pán predseda Národnej rady, navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predseda Národnej rady, prosím, otvorte všeobecnú rozpravu.
Pčolinský Peter, podpredseda NR SR (2023-06-23):
A ostalo desať. Dobre. To som chcel. Dobre.
Obrimčáková, Bibiána, poslankyňa NR SR (2012-02-03):
Ďakujem pekne za slovo. Ja by som chcela iba krátko k tejto novele vysokoškolského zákona, že mne osobne je ľúto, že nebola vôľa prijať pripomienku, ktorú som prezentovala aj pri rozprave pri prvom čítaní aj na výbore pre vzdelávanie, a síce, týka sa absolventov doktorandského, nielen teda doktorandského študijného programu katolíckej teológie, ale predovšetkým bohoslovcov, ktorí študujú na gréckokatolíckej fakulte, a títo v budúcnosti nebudú môcť vykonať rigorózne konanie a získať tak titul ThDr., nakoľko v návrhu táto dôležitá skutočnosť nie je zakomponovaná. Ďakujem pekne.
Pellegrini, Peter, predseda NR SR (2024-02-27):
Prosím, prezentujme sa a hlasujme o návrhu pána spravodajcu pokračovať v rokovaní, posunúť zákon do druhého čítania. (Hlasovanie.) Prítomných 140 poslancov, za 49, proti 73, zdržalo sa 18. Konštatujem, že ani tento návrh sme neschválili . Pán poslanec Igor Janckulík, poprosím, aby ste uviedli hlasovanie v prvom čítaní o návrhu poslancov Trubana, Štefunka, Kišša, Hargaša a Luščíkovej na vydanie zákona, ktorým sa mení zákon o dani z príjmov, tlač 167, bod 55 schváleného programu. Nech sa páči. (Hlasovanie v prvom čítaní o návrhu poslancov Národnej rady Slovenskej republiky Michala Trubana, Ivana Štefunka, Štefana Kišša, Jána Hargaša a Dariny Luščíkovej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 167.)
Kollár, Boris, poslanec NR SR (2017-12-01):
Ďakujem za slovo. No musím potvrdiť, že pani podpredsedníčka to jasne povedala. Ja si myslím, že je neprípustné, aby sme každý rok využívali zmrazovanie platov ako populistickú tému a v poslednej dobe si to uzurpuje Robert Fico. Každý rok s tým príde a zakryje tým zvyšovanie, zvyšovanie tepla, energií, platov, všetkého možného. Proste s týmto vybehne a zakryje ostatné dôležité veci. Treba to vyriešiť, ako pani podpredsedníčka povedala, ale zároveň musím povedať, ako pán Hrnko pripravil. Mne je to jedno, kto to pripraví. Určite to podporíme, my musíme upraviť tento, tento vzťah, ktorý je krivý a osem rokov alebo koľko rokov tuná každý rok sa to tunak zmrazuje. Veď to je, zneužíva sa to na populizmus, zneužíva sa to na politický marketing. Samozrejme, a teraz nebuďme farizeji, kto z vás povie, že ja nechcem 900 euro? Ja ich nechcem, lebo ja som ľudový, sociálny, houbi, no jasné, samozrejme, hej. (Smiech v pléne.) To znamená, že nebuďme farizeji. Každému by to dobre padlo, ale nemôžme si to dovoliť voči svojim voličom, to je normálna vec. Lebo ľudia nemajú čo, prepáčte mi za výraz, čo žrať, ľudia nemajú si za čo zaplatiť vôbec bývanie, však chodia nám všetkým tisíce listov a vieme, ako sa ťažko žije, takže to je neustateľné. Lenže tunak to jedna aj druhá strana zneužíva politicky. Zmeňme ten zákon, urobme s tým poriadok a konečne a nezneužívajme to každý rok pred Vianocami na čistý bohapustý populizmus. Ďakujem.
Figeľ, Ján, podpredseda NR SR (2013-05-17):
Nech sa páči, Viliam Novotný.
Paška, Pavol, predseda NR SR (2012-12-18):
Hlasujeme o bodoch 1 až 4 a 7 až 11. Odporúčanie je schváliť. (Hlasovanie.) 140 prítomných, 78 za, 62 sa zdržalo. Tieto body sme schválili.
T. Cabaj, podpredseda NR SR: (2009-10-27):
Žiadam teraz pani poslankyňu Roškovú, aby predniesla spravodajskú informáciu k tomuto poslaneckému návrhu.
Bugár, Béla, poslanec NR SR (2014-09-09):
Pani podpredsedníčka, ďakujem za slovo. Pani podpredsedníčka Laššáková hovorila, že Národná rada má právo, samozrejme, takto konať a odvolať člena Súdnej rady. Je to pravda, ale keby ste neboli až takto opití mocou, keby ste mali, a teraz hovorím o poslancoch SMER-u, keby ste mali trošku cit pre tak dôležité rozhodnutie, otázku, tak určite to nenavrhnete týždeň pred hlasovaním o predsedovi Najvyššieho súdu. Viete, toto je obyčajná čistka na spôsob HZDS. Ste pokračovatelia mečiarizmu. Pán poslanec Madej, môžte sa pozerať, ale, bohužiaľ, ja som tu sedel, keď mečiarovci robili to isté. Rozdiel je v tom, že vy nekričíte ´Vyhrali sme, zvyknite si!´, ale sa správate podľa tohto hesla. Ja vám radím len jednu vec: nakoľko ste zaviedli takéto spôsoby, ktoré v Národnej rade nikdy neboli udomácnené, modlite sa, aby ste nevypadli z ďalšej vlády.
Herák, Ján, poslanec NR SR (2021-05-13):
Ďakujem pekne. Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Puci, Róbert, poslanec NR SR (2021-05-11):
Ďakujem pekne. Pán kolega, musím povedať, že celkom dobré zhrnutie dôvodov, prečo komora áno, chcel by som sa vrátiť k jednej, k jednému bodu tvojho vystúpenia a to sú škody spôsobované zverou. Treba povedať pre všetkých, hlavne pre laikov, ktorí sa poľovníctvu nevenujú, že za škody spôsobené zverou komora ako taká nemôže, lebo v priamej kompetencii schvaľovania plánov lovov a chovu a následná kontrola týchto, dodržiavania týchto plánov je v priamej kompetencii ministerstva prostredníctvom ich pracovníkov na jednotlivých okresných úradoch. Pokiaľ chceme komore vytýkať to, že máme premnoženú raticovú zver na Slovensku, tak dajme do pripravovaného zákona prenesený výkon štátnej správy vo forme schvaľovania plánov lovov a chovov a následne kontroly a tým pádom potom môžme toto aj tej Slovenskej poľovníckej komore vytýkať. Ďakujem pekne.
Gaborčáková, Soňa, poslankyňa NR SR (2019-05-21):
Ďakujem za slovo. Tak, pani kolegyňa, dali ste mi do úst niečo, čo som nepovedala. My to máme pod kontrolou. Ja som také nikdy nič nepovedala, takže neviem, o čom hovoríte. No a keď hovoríte o Prešovskom kraji, ja si pamätám za moje zariadenie, že teda mali sme 20 klientov a zazmluvnil nám vyšší územný celok len 11 klientov, aj nám ich zaplatil a mali sme tých deviatich prepustiť. Takže ja ako nerozumiem akože, prečo teda sa opierate do mňa, keď ja som tú prácu robila a robím vždy tak, ako to cítim, a teda určite som nikdy nepovedala, že ja mám pod kontrolou Prešovský samosprávny kraj. Tak ja už vôbec nie. Ďakujem.
Kvorka, Ján, poslanec NR SR (2017-10-11):
Chcem sa aj ja poďakovať za ozaj odbornú a vysoko kvalifikovanú debatu a rozpravu, ktorá tu prebehla. Vidíme, že viac-menej sme takmer jednotní v týchto názoroch, pretože ja si pamätám dobu, keď tu na tejto pôde sa rozprávalo, hoci je to trošku od minula, že my už pomaličky keď budeme takto narábať s pôdou, nebudeme chodiť ani po slovenskej zemi. Čiže tu sa kadečo robilo a je tu veľa vecí, ktoré nie sú vysporiadané a urobené hlavne vo vzťahu medzi vlastníkom a medzi prenajímateľom. Z toho dôvodu, tak ako povedala pani ministerka, ozaj bude potrebné tie pozmeňovacie návrhy, ktoré boli tuná podané, či už od pána Fecka, Gála, pani Zemanovej, pána poslanca Dostála, poriadne prejsť a všetko to dobré a užitočné do toho, pokiaľ sa to nebude biť s Občianskym zákonníkom, zapracovať do toho zákona, o ktorom sa tuná dneska rozprávame. Padlo tu veľa múdrych myšlienok a slov. Pozorne som to počúval a myslím si, že tá určitá krivda, ktorá, a nespravodlivosť momentálne existuje v tomto zákone, sa nám podarí spoločne odstrániť. Samozrejme, že nie všetko sa dá presne a stopercentne urobiť, lebo to v živote nejde asi v žiadnej sfére, ale je dobré, že sme sa pustili do voľačoho ťažkého, toto je ozaj ťažký zákon, ktorý môže mať ďalšie pokračovanie. O tom hovoril tuná aj pán poslanec Fecko. Na záver, aby som dlho nehovoril, ja si chcem len pre kontrolu, opýtať sa pána poslanca Dostála, vy ste hovorili, že hlasovanie body 1 a 2 samostatne? (Reakcia z pléna.) A 3 a 4 spoločne. A, Martin, ty si samostatne tie body, čo si dal a zo spoločnej správy si hovoril vyňať bod 4. Dobre. Čiže chcem vás požiadať zajtra pri hlasovaní o podporu tohto zákona. Ďakujem pekne.
Dostál, Ondrej, poslanec NR SR (2018-06-20):
Vážený pán predsedajúci, kolegyne, kolegovia, dovoľte, aby som podľa § 73 ods. 1 zákona rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor, s tým, aby gestorský výbor prerokoval návrh ústavného zákona v druhom čítaní do 10. septembra 2018. Zo znenia návrhu ústavného zákona je zrejmý účel navrhovanej normy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu ústavného zákona vo výbore v zmysle citovaného rozhodnutia predsedu Národnej rady. Pán predsedajúci, teraz už konečne môžete otvoriť rozpravu.
Nash, Natália, poslankyňa NR SR (2024-10-23):
Ďakujem za slovo, pán predsedajúci. Ja zareagujem len na tú časť, pán Pročko, kde ste upozornili na ten príspevok pána štátneho tajomníka, ktorý už bol strašne pohotový a už teraz má na sociálnych sieťach nejaký príspevok o tom, že nie sme odborníci. Ďakujem pekne. A teda on má asi väčší dosah ako ja, takže pre mňa je to len dobré. A nikdy som nepovedala, že sa v športe kradne, takže neviem, čo on počul, a možno počul to, čo chcel, alebo možno počul to, čo pozná. Neviem. A ja poznám aj iné príbehy. Ja poznám aj príbehy, že sa dokonca členovia športových organizácií nedokážu dozvedieť informácie o financovaní v tých organizáciách, nevedia, aké sú tam dodávateľské vzťahy s rôznymi dodávateľmi služieb, tovarov. Jednoducho, jednoducho ani vlastní členovia nevedia, že ako ten zväz funguje. Aj takéto sa dejú. A potom ľudia, ktorí sa vyslovia nejakým spôsobom negatívne voči vedeniu tých organizácií, mnohokrát sú vylúčení, pretože výkonný výbor môže, áno, výkonný výbor rozhodne väčšinou členov, že vylúčia nejakého nepohodlného člena športovej organizácie. Aj toto sa deje, aj takéto príbehy poznám. Čiže ja by som ako si nemyslela, že v športe je všetko fajn. A je to aj o ľuďoch a to, čo mi tam vkladá do úst pán štátny tajomník, tak to som teda nikdy nepovedala. Ďakujem pekne.
Glváč, Martin, poslanec NR SR (2011-06-01):
Chcel som reagovať, zatiaľ sa vyhýbam reakciám na týchto štyroch pseudopolitikov, ktorí nemali odvahu ísť samostatne a normálne sa priznať k svojej značke do volieb, ale neviem, o čom rozprával, o akom pozadí, ale keby chcel, tak naozaj ešte raz mu ho môžem ukázať. Ale, ospravedlňujem sa všetkým ostatným za tento vulgarizmus, ale s takouto nehoráznosťou, ako som počul teraz od pána kolegu, som sa už dlho nestretol. Ďakujem.
Zmajkovičová, Renáta, podpredsedníčka NR SR (2014-02-12):
Pán poslanec Fecko. Zapnite pána poslanca!
Záhumenský, Marian, poslanec NR SR (2014-05-16):
A teraz pristúpime k pozmeňovaciemu návrhu pána poslanca Fecka, ktorý žiada hlasovať o bodoch 5, 6 spoločne a o ostatných bodoch samostatne. O bode 1 nemôžme dať hlasovať, keďže sme schválili bod 1 zo spoločnej správy. Dajte prosím hlasovať o bode 2.
Šeliga, Juraj, podpredseda NR SR (2020-04-24):
Mne je ľúto, že ja nemôžem ako predsedajúci reagovať, takže ide pán poslanec Blanár do rozpravy. Ďakujem pekne.
P. Hrušovský, predseda NR SR: (2004-09-09):
vládneho návrhu zákona, ktorým sa mení a dopĺňa zákon č. 431/2002 Z. z. o účtovníctve v znení zákona č. 562/2003 Z. z. , ktorý prerokúvane ako tlač 765. Pán podpredseda vlády, máte slovo.
P. Hrušovský, podpredseda NR SR: (2002-02-12):
(Hlasovanie.) 101 prítomných, 68 za, 2 proti, 28 sa zdržalo, 3 nehlasovali. Návrh sme schválili. Na základe schváleného návrhu pristúpime k tretiemu čítaniu . Pýtam sa, či sa chce niekto z poslancov prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak, preto vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku s odporúčaním gestorského výboru schváliť ho. Prezentujme sa a hlasujme. (Hlasovanie.) 105 prítomných, 88 za, 2 proti, 12 sa zdržalo, 3 nehlasovali. Konštatujem, že sme schválili vládny návrh zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení sudcov v znení neskorších predpisov. Teraz prosím pána poslanca Brňáka, ktorý bol spoločným spravodajcom pri návrhu poslancov Národnej rady Slovenskej republiky Jaroslava Volfa a Ladislava Orosza na vydanie zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov, aby ako spoločný spravodajca alebo poverený spravodajca uvádzal návrhy na hlasovanie . Návrh skupiny poslancov prerokúvame v prvom čítaní. Prosím pána poslanca Volfa, aby zaujal miesto pre navrhovateľov. Pán poslanec Brňák, prosím o prvý návrh uznesenia. P. Brňák, poslanec: Prvý návrh uznesenia je, aby sme v zmysle § 73 rozhodli o tom, že vec bude prerokovaná v druhom čítaní.
Glváč, Martin, podpredseda NR SR (2018-05-10):
Prezentujme sa a hlasujme. (Hlasovanie.) Prítomných 145 poslancov, za 130, proti nikto, zdržalo sa 14, nehlasoval 1. Konštatujem, že Národná rada vyslovila súhlas s uvedenou zmluvou. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Euro-stredozemskou dohodou o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej (tlač 927). Prosím spoločného spravodajcu z výboru pre hospodárske záležitosti Tibora Jančulu, aby uviedol hlasovanie.
Kaščáková, Renáta, poslankyňa NR SR (2017-12-12):
No, toto je to, čo nefunguje, myslím, ani minule to nešlo.
Hrnčiar, Andrej, podpredseda NR SR (2017-06-20):
Pani poslankyňa Grausová, posledná vystupujúca v rozprave k tomuto bodu programu.
Kuriak, Milan, poslanec NR SR (2023-06-23):
Ďakujem za slovo. Kolega Marek, v rozprave si okrem iného spomenul penťácky plátok, ktorí, ktorí títo ľudia zahlcujú po celom Slovensku po schránkach, po domácnostiach. Aj ja som si takýto plátok našiel. Prvýkrát asi, teraz myslím, že to bolo posledné vydanie pred necelými dvoma týždňami, tak prvýkrát som si ho prelistoval. Možno aj preto, že sa blížia voľby, takže čo tam je. Manželku som pýtal, aby mi prefotila, lebo nebol som vtedy, tak mám to v mobile. Asi na poslednom špeciáli penťáckom na titulnej strane je pani prezidentka, pán premiér Ódor, na druhej strane, počkajte, tam tvár nevidím, ale článok o pánovi premiérovi, na ďalšej strane, na ďalšej strane je tu nejaký článok tiež podporujúci penťáckych, penťáckych ľudí a poslancov. Na ďalšej strane – na pol strany pán Pellegrini vysmiaty, reklama o dôchodkoch, článok na, na zbytok strany, potom je článok kritizujúci zdravotníctvo. Slováci mesiace čakajú na 200-tisíc operácií. V penťáckom plátku kritika, ako zdravotníctvo nefunguje. Neprečítal som som si ten článok ani nejdem to týmto zdržiavať, hej. Kto zapríčinil toto, že zdravotníctvo v akom je stave? Kto? Však vieme, nie. Autori tohto článku. Ale čo ma prekvapilo, myslím, že na predposlednej strane možno nikto neuveríte, že to tam je, a tiež na pol strany – ako pán Pellegrini – pán predseda Národnej rady Boris Kollár. Čiže zvláštne, hej, že proste... (Prerušenie vystúpenia časomierou.)
B. Bugár, podpredseda NR SR: (2001-09-07):
Teraz dávam slovo spravodajcovi, ktorého určil navrhnutý gestorský Výbor Národnej rady Slovenskej republiky pre hospodárstvo, privatizáciu a podnikanie, pánovi poslancovi Lászlóovi Hókovi. Pán poslanec, nech sa páči. L. Hóka, poslanec: Ďakujem. Vážená Národná rada, kolegyne, kolegovia, dámy a páni, dovoľte mi, aby som v súlade s § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil pri rokovaní Národnej rady Slovenskej republiky v prvom čítaní k návrhu skupiny poslancov Národnej rady Slovenskej republiky na vydanie zákona o Slovenskej elektrotechnickej komore, o autorizovaných elektrotechnikoch a autorizovaných elektrotechnických inžinieroch ako spravodajca určený navrhnutým gestorským výborom Národnej rady Slovenskej republiky. Predložený návrh, dostali ste ho ako tlač 996, bol doručený poslancom Národnej rady Slovenskej republiky dňa 23. apríla 2001, čím boli splnené podmienky určené v § 72 ods. 1 rokovacieho poriadku Národnej rady Slovenskej republiky. Predseda Národnej rady Slovenskej republiky posúdil, že predložený návrh spĺňa náležitosti podľa § 70 ods. 1 rokovacieho poriadku Národnej rady Slovenskej republiky a náležitosti podľa legislatívnych pravidiel a zaradil ho na rokovanie 51. schôdze Národnej rady Slovenskej republiky na prvé čítanie. Ako spravodajca navrhnutého gestorského výboru Národnej rady Slovenskej republiky v prvom čítaní predkladám stanovisko gestorského výboru, že návrh spĺňa všetky náležitosti zákona, ktoré sú uvedené v § 67 a § 68 rokovacieho poriadku Národnej rady Slovenskej republiky a náležitosti určené v legislatívnych pravidlách. Z vecného hľadiska zastávam stanovisko, že predložený návrh zákona a pravidlá vydané na jeho základe o autorizovaných elektrotechnikoch a autorizovaných elektrotechnických inžinieroch umožnia zvyšovanie profesionalizácie činnosti v elektrotechnike a odbúrajú zaťaženosť štátneho aparátu vo vzťahu k činnostiam v elektrotechnike. Podstatná časť zákona upravuje spôsob získania odbornej spôsobilosti komisionálno-odbornou skúškou a zákonom stanovená je možnosť vydať komorou stanovy, ktorými bude konštituovať stavovský kódex elektrotechnika a vydá sa štatút, ktorým sa upravia organizačné vzťahy medzi elektrotechnikmi. V podstate dá sa povedať, že ide o ďalší... (Ruch v sále.)
Jurinová, Erika, podpredsedníčka NR SR (2015-11-12):
Pán poslanec, prepáčte, nerada vám vstupujem. Je devätnásta hodina, to znamená, že prerušujete svoju rozpravu. Áno?
Paška, Pavol, predseda NR SR (2014-07-01):
(Hlasovanie.) 135 prítomných, 61 za, 4 proti, 70 sa zdržalo. Nebudeme pokračovať v rokovaní. Pán poslanec Kovačócy uvedie v prvom čítaní hlasovanie o návrhu pánov poslancov Kuffu a Kadúca na vydanie zákona č. 8 o cestnej premávke. Je to tlač 1003. (Hlasovanie o návrhu poslancov Národnej rady Slovenskej republiky Štefana Kuffu a Miroslava Kadúca na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 1003.)
Laššáková, Jana, podpredsedníčka NR SR (2014-12-04):
Na vystúpenie pána poslanca s faktickými poznámkami páni poslanci Vaľová, Šípošová, Kuffa a Vášáryová. Končím možnosť prihlásiť sa s faktickými poznámkami. Nech sa páči pani poslankyňa Vaľová.
Šeliga, Juraj, podpredseda NR SR (2021-03-18):
Počkajte, počkajte. Počkajte, počkajte! (Povedané súbežne s ministrom pôdohospodárstva a rozvoja vidieka.) Vy máte dve minúty. To je jediná? Dobre, tak tým pádom je ukončený čas pána poslanca Suju. Pán minister iba päť minút hovoril, ja viem, že čas nám letí rýchlo. Nech sa páči, pán minister, môžte odpovedať.
Laurenčík, Milan, podpredseda NR SR (2020-06-03):
Prosím, reagujte na predrečníka.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 145 prítomných, 144 za, 1 nehlasoval. Konštatujem, že sme tento návrh schválili. Vážené pani poslankyne, vážení páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento vládny návrh zákona, tlač 264, prerokovali dnes po tlači 199. Chcem sa opýtať, či je všeobecný súhlas. (Súhlasná reakcia pléna.) Ďakujem pekne. Konštatujem, že sme určili termín prerokovania tohto návrhu zákona. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnom návrhu zákona v druhom čítaní rokovať na schôdzi, ako sme si určili. Pristúpime k hlasovaniu o návrhu uznesenia k návrhu na zmeny v zložení výborov Národnej rady Slovenskej republiky, voľbu overovateľa Národnej rady Slovenskej republiky a vymenovanie náhradného člena stálej delegácie Národnej rady Slovenskej republiky , tak ako je to uvedené v tlač 271. Prosím, aby sme sa prezentovali a hlasovali. (Hlasovanie.) 146 prítomných, 93 za, 32 proti, 21 sa zdržalo. Konštatujem, že sme navrhované uznesenie schválili . Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 187/2021 o ochrane hospodárskej súťaže, tlač 103, bod 29 schváleného programu. Prosím spoločného spravodajcu z výboru pre hospodárske záležitosti poslanca Igora Šimka, aby hlasovanie uvádzal. (Hlasovanie v druhom čítaní o vládnom návrhu zákona, ktorým sa mení a dopĺňa zákon č. 187/2021 Z. z. o ochrane hospodárskej súťaže a o zmene a doplnení niektorých zákonov v znení zákona č. 309/2023 Z. z. , tlač 103.)
Zmajkovičová, Renáta, podpredsedníčka NR SR (2013-02-14):
Pán poslanec, vy nemôžete reagovať teraz s faktickou poznámkou, na vystúpenie v rozprave pána poslanca Hlinu. Môžte potom, môžete potom v rámci záverečnej reči alebo keď vystúpite v rozprave. Alebo keď vystúpite v rozprave. Nemôže reagovať. Reaguje teraz faktickou na vystúpenie pána poslanca Hlinu.
Paška, Pavol, predseda NR SR (2013-10-17):
(Hlasovanie.) 141 prítomných, 60 za, 79 proti, 1 sa zdržal, 1 nehlasoval. Návrh sme neschválili.
Liba, Peter, poslanec NR SR (2022-10-05):
Pán predseda, dajte, prosím, hlasovať o návrhu zákona ako o celku s odporúčaním... (Prerušenie vystúpenia predsedajúcim.)
Mazurek, Milan, poslanec NR SR (2020-04-23):
Pán minister Naď, mne je v prvom rade veľmi ľúto, že práve vy ste ministrom obrany a na druhej strane, ako sme počuli, a to si v podstate myslím o vás už veľmi dlho, ste prezliekačom kabátov a veľmi známym americkým agentom. Nehrajme sa na to, že nie, že jednoducho fakt toto robíte všetko dobrovoľne, že úplne takýmto doslova nekritickým spôsobom vnímate tú našu tzv. euroatlantickú orientáciu, to znamená orientáciu na Spojené štáty americké, o ktorej zahraničnej politike by sme tu mohli hovoriť celé hodiny a hodiny, a hovorili by sme len o kopách mŕtvol, o kope nešťastí, o imigračných krízach, Islamskom štáte a podobných dedičoch Americkej zahraničnej politiky, to znamená politiky, ktorá rozvracia celý svet a uvrháva ho do čoraz väčšieho a väčšieho chaosu a spôsobuje nešťastie stovkám miliónov ľudí na tejto planéte. Bohužiaľ, ste ministrom. To, čo hovoril Matovič vtedy na tej tlačovke, ktorá tu bola spomínaná, že precitol a uvedomil si, že Spojené štáty americké už viac nie sú garantom bezpečnosti, ale práve naopak, sú dôvodom, prečo na svete vzniká ten chaos, o ktorom som hovoril. To jednoducho neplatí, v programovom vyhlásení vlády to píšete jasne, práve Spojené štáty americké sú tam menované ako štát, ktorý musí byť naším strategickým partnerom a ktorý pre nás znamená prakticky úplne všetko. Ale zaujíma ma v tejto veci, keby som si tak len predstavil, že niekto je čo i aspoň z polovice tak fanatický, ja neviem, rusofil, zamilovaný do politiky Kremľa, do politiky Vladimíra Putina, a bol by v nejakej vládnej pozícii, čo i len z polovice tak, ako vy ste zamilovaný do politiky Washingtonu, tak ho nielen médiá, mimovládky a celkovo politici zožerú za živa, ale proste nedali by mu spávať, jednoducho hovorilo by sa o fanatikovi, o agentovi a v prípade úplne zrejmého fanatika, ďaleko, ďaleko väčšieho, ako si viem predstaviť, práve na tú euroatlantickú stranu, a to ste vy, je úplne všetko v poriadku, je to úplne v pohode. A práve, ako to bolo spomínané, vy by ste boli dobrý v každom období. Hákový kríž, kosák a kladivo, to je úplne jedno, čo by tu vládlo, to by ste dnes... (Prerušenie vystúpenia časomerom.)
Dostál, Ondrej, poslanec NR SR (2023-12-13):
Ale teda mne skáče do reči pán Kaliňák, nie pán Pročko. No keď chcete komentovať, tak sa prihláste do rozpravy. Ste minister, člen vlády, môžete sa prihlásiť aj kedykoľvek. Ešte raz, ak rokovací poriadok hovorí o tom, že má povinnosť odovzdať najneskôr bezprostredne pred vystúpením, tak keď chce teraz nejaký poslanec vystúpiť a chce odovzdať, tak to nemôže. Tak to znamená, že nie sú naplnené podmienky zákona o rokovacom... (Prerušenie vystúpenia predsedajúcim.)
O. Nachtmannová, poslankyňa: (2007-11-27):
A ešte jedna poznámka. Zaznieva tu, ako keby to bola nejaká veľká suma. Veď tá suma je limitovaná. Na účely kolektívneho vyjednávania môže byť použité maximálne päť stotín percenta zo základu ustanoveného v § 4 ods. 1. A základ odvodov do sociálneho fondu sa nemení. Ďakujem.
Mihál, Jozef, poslanec NR SR (2014-11-10):
... budú mňa vyzývať, budú mňa vyzývať, aby som prestal, lebo som zrejme podľa vašich slov pod vplyvom nejakých látok. Vážení kolegovia, to slovo „vážení“ beriem späť, ja sa viem tešiť aj bez toho, že by som si musel vypiť. To mi verte. A ak tomu neveríte, ak je tu nejaký zdravotník, ktorý má ten nejaký prístroj, ktorým sa to ako rieši, kedykoľvek sa k nemu môžem postaviť. Ale je to vaša hanba, pretože myslieť si o mne, že len preto, lebo sa mi narodila dcéra, som tu pod vplyvom nejakého alkoholu, alebo niečoho, tak ste úplne, ale úplne trápni.
Ledecký, Vladimír, poslanec NR SR (2022-03-23):
Pán Suja, naozaj vám odpoviem jasne a zrozumiteľne. Preto, lebo sa nevieme dohodnúť. V tomto ste mali pravdu. Ďakujem.
Počiatek, Ján, minister dopravy, výstavby a regionálneho rozvoja SR (2014-12-12):
Ďakujem. Nuž, myslel som si, že bude možné túto schôdzu viesť aj vecne, ale vidím, že je to naozaj už len v čisto politickej rovine, ale zareagujem aj tak. A opäť zopakujem. Podmienky neboli vôbec diskriminačné, kritériá rozsahu služby, ktoré boli zverejnené vo verejnom obstarávaní, vyplývali zo skutočného rozsahu služby, čo je logické. Súťaže sa mohli zúčastniť firmy z celého sveta, aj banky, pretože mohli technickú referenciu alebo referencovať tú službu na základe zúčtovania platobných kariet. Viaceré banky to verejne potvrdili. A to je celý kľúč k tomu. Nikto nič nenamietal, najzásadnejšie, že sa ani neopýtali. To naozaj by bola výnimočná súťaž a je to aj výnimočná súťaž tým, že toto nie je bežný štandard, že sa nikto ani len neopýta, čo samo osebe nasvedčuje, že nemal s tým nikto žiadny zásadný problém. A teraz k tým miliardám, ktoré, vy hovoríte, že pôjdu na Cyprus a kdekade. Už zavádzate minimálne v tom, že zmluvná cena 135 mil. je ale súčasne s opciami. Opcie bude niekto riešiť o 8 rokov, či ich uplatní, neuplatní, to je už na ňom. V súčasnosti je to aj tak len 75 mil. a vy hovoríte tú sumu tak, ako keby naozaj k tomu neexistovali žiadne náklady. Ja viem, že vy ste si vyfabrikovali ten náklad na úrovni 1 až 1,5 %, čo ale samy banky spochybňujú, pretože hovoria, že musí sa budovať nový systém, čo vy úplne ignorujete. Ale ja to chápem, vy ste si proste vytvorili momentálne konštrukciu, ktorá vám vyhovuje, so všetkými možnými prepojeniami a konšpiračnými teóriami o tom, ako sme naozaj, alebo niekto záhadne ovplyvnil všetkých potenciálnych uchádzačov na celom svete, aby sa ani len neopýtali na to, čo tým myslela Národná diaľničná spoločnosť v súťažných podkladoch. Ďakujem. (Potlesk.)
Klus, Martin, podpredseda NR SR (2019-10-22):
Ďakujem. Ďalšia faktická poznámka, pán poslanec Baránik.
Laššáková, Jana, podpredsedníčka NR SR (2014-11-08):
Poprosím vás, páni poslanci.
Kvasnička, Marián, poslanec NR SR (2014-12-11):
Pán predseda, dajte, prosím, hlasovať o posunutí predmetného zákona do druhého čítania.
Ďuriš Nicholsonová, Lucia, podpredsedníčka NR SR (2017-12-12):
Tri faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Mizík.
Laurenčík, Milan, podpredseda NR SR (2020-09-23):
Pán poslanec Dominik Drdul.
Blanár, Juraj, podpredseda NR SR (2022-10-04):
Pani poslankyňa Hajšelová, môžete reagovať na faktické poznámky.
Žiga, Peter, minister životného prostredia SR (2014-05-28):
Ďakujem pekne. Vážená pani predsedajúca, vážené pani poslankyne, vážení páni poslanci, prajem vám všetkým dobrý deň a predkladám na rokovanie Národnej rady návrh na skrátené legislatívne konanie o vládnom návrhu zákona, ktorým sa dopĺňa zákon č. 569/2007 Z. z. o geologických prácach, neskôr len geologický zákon v znení neskorších predpisov a ktorým sa menia a dopĺňajú niektoré zákony. Obyvatelia Slovenskej republiky veľmi citlivo vnímajú tému dobývania ložísk rádioaktívnych látok a nerastov z hľadiska ohrozenia bezpečnosti života a zdravia, ohrozenia bezpečnosti svojich rodín a majetku a v neposlednom rade aj z hľadiska ohrozenia priaznivého životného prostredia. Záujem na ochrane zdravia obyvateľov je spoločenská hodnota, ktorú je potrebné chrániť pred jej ohrozením. Dobývanie ložísk rádioaktívnych nerastov je spojené s činnosťou, ktorá predstavuje zásah do bezpečnosti zdravia obyvateľov osobitne v prípade havárie alebo nesprávneho prevádzkovania úložísk, zrútenie sa zosuvu, či prerazenia hrádze. Navrhujem preto, aby tento návrh zákona v Národnej rade Slovenskej republiky bol prerokovaný a schválený v skrátenom legislatívnom konaní z dôvodu ohrozenia bezpečnosti života a zdravia obyvateľov Slovenska. Ďakujem za podporu tohto návrhu. Skončil som, pani predsedajúca. Ďakujem.
Gál, Gábor, poslanec NR SR (2014-10-31):
Veľmi krátko absurdný príklad. Takisto bude neústavné, ak povieme, že keď Igor Matovič sa nadýchne, dobrovoľne sa vzdáva všetkého svojho majetku. Môžme to dať do zákona, a keď, pán poslanec, vy sa nadýchnete, tak stratíte svoj majetok. Aj to je možné. Čiže nie je možné túto právnu fikciu dať do zákona. (Potlesk.) Ja keď niečo. Áno, môžeme dať do zákona to, že keď vyjdete z Trnavy, tak dobrovoľne nastúpite do výkonu väzby. Môžme to dať do zákona. (Reakcia z pléna.) Do SMER-u, ešte horšie. (Potlesk a smiech v sále.) Čiže môžme dať do zákona, bude to mať silu zákona. Slovenské orgány budú mať donucovacie prostriedky, aby vás tam dali. No, ale to bude neústavné a vy túto právnu fikciu nikdy ste nechceli. A, bohužiaľ, je to zákon. Ale vy sa chcete nadýchnuť, vy chcete odísť z Trnavy, ako vyjsť z Trnavy, tak to máte. A to isté s tým občianstvom. Do zákona zákonodarca dal, že keď nadobudnete cudzie štátne občianstvo, tak stratíte do slovenské. Ale to dal zákonodarca. Ja ako občan, výsostný pán, od ktorého pochádza táto moc, takýto súhlas som nikdy nedal. A, bohužiaľ, že Ústavný súd nerozhodol.
Klus, Martin, podpredseda NR SR (2019-12-03):
S reakciou na faktické poznámky, pán poslanec Podmanický.
Mojš, Milan, poslanec NR SR (2019-06-25):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Blanár, Juraj, podpredseda NR SR (2022-06-17):
Vážené pani poslankyne, páni poslanci, otváram druhý rokovací deň 67. schôdze Národnej rady Slovenskej republiky. O ospravedlnenie na tejto schôdzi požiadali títo páni poslanci a pani poslankyňa: Vladimír Baláž, Jaroslav Baška, Ján Blcháč, Jozef Habánik, Alexandra Pivková, Róbert Puci, Richard Raši, Denisa Saková, Marián Saloň. Z povahy ospravedlnených je aj zrejmé, že budeme mať zmeny v prihlásených do rozpravy. Teda budeme pokračovať v prerušenej rozprave o návrhu na vyslovenie nedôvery členovi vlády Richardovi Sulíkovi, poverenému riadením ministerstva hospodárstva. Tento návrh je pod parlamentnou tlačou 1068. Zástupcu navrhovateľa tu máme a rovnako vidím, že aj pán spravodajca je už prítomný. Ďalší v poradí z písomne prihlásených rečníkov do rozpravy je pani poslankyňa Denisa Saková. Avšak, ako som čítal, je ospravedlnená, takže prepadáva jej poradie. A ďalší v poradí je pán poslanec Matúš Šutaj Eštok, ktorý sa rovnako nenachádza v rokovacej sále, takže mu prepadáva poradie. Rovnako pánovi poslancovi Richardovi Takáčovi, ktorému prepadáva poradie. A nasleduje pani poslankyňa Jana Vaľová, ktorá sa nachádza v rokovacej sále a preto jej udeľujem slovo. Po nej sa pripraví pán poslanec Ladislav Kamenický. Pani poslankyňa, nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky , tlač 1068.)
Pellegrini, Peter, predseda NR SR (2014-12-10):
Prezentujme sa a hlasujme. (Hlasovanie.) Prítomných 143 poslancov, za bolo 33, proti 3, zdržalo sa 106, nehlasoval 1. Návrh zákona do druhého čítania sme neschválili. Pán poslanec Mikuš, vy ste pravdepodobne mali byť spravodajca k tomu stiahnutému, čo stiahol pán poslanec Hlina z rokovania. Je to v poriadku. Ďakujem. Vyčerpali sme všetky body, o ktorých bolo treba hlasovať. Vážené pani poslankyne, vážení páni poslanci, predseda Rady pre rozpočtovú zodpovednosť pán Ivan Šramko ma požiadal o určenie termínu prerokovania správy o hodnotení plnenia pravidiel rozpočtovej zodpovednosti, bodu 128 (tlač 1166). Navrhujem, aby sme uvedenú správu prerokovali dnes o 14.00 hodine. Je s tým všeobecný súhlas? (Súhlasná reakcia pléna.) Ďakujem veľmi pekne. Takže po obedňajšej prestávke o 14.00 hodine budeme pokračovať v rokovaní bodom predsedu Rady pre rozpočtovú zodpovednosť, ktorým je správa o hodnotení plnenia pravidiel rozpočtovej zodpovednosti (tlač 1166). Ešte procedurálne návrhy. Pán predseda Mamojka.
Sólymos, László, minister životného prostredia SR (2017-10-17):
Dobré ráno prajem. Vážený pán predsedajúci Národnej rady Slovenskej republiky, vážené panie poslankyne, vážení páni poslanci, účelom vládneho návrhu zákona je ustanovenie povinností pre spoločnosti zahrnuté do schémy obchodovania registrovať sa a predkladať vybrané údaje o emisiách prostredníctvom elektronického systému, správy o emisiách, správy o úrovni v ich činnosti, správy o overení a monitorovacie plány. Návrh zákona okrem toho upravuje aj predaj nových emisných kvót AEA a ustanovuje nové spôsoby použitia výnosov z ich predaja. Tieto nové emisné kvóty slúžia na pokrytie vlastných emisií zo sektorov mimo schémy obchodovania a obchodovať s nimi môžu iba členské štáty. Slovenská republika predpokladá nadbytok týchto kvót do roku 2020, a preto ich bude môcť predávať. Z tohto dôvodu novela definuje túto novú emisnú kvótu, určuje Ministerstvo životného prostredia Slovenskej republiky ako správcu kvót a definuje ich spôsob predaja. Okrem toho novela určuje Environmentálny fond ako príjemcu výnosov získaných z predaja týchto kvót s odkazom na konkrétne spôsoby ich použitia. V súvislosti s definovaním predaja kvót je potrebné v čl. II novelizovať zákon č. 587/2004 Z. z. o Environmentálnom fonde. Návrh zákona predpokladá pozitívne vplyvy na podnikateľské prostredie, na informatizáciu spoločnosti, vplyvy na služby verejnej správy pre občana. Návrh zákona nemá žiadne sociálne vplyvy a vplyvy na životné prostredie. Vážený pán predsedajúci, vážené pani poslankyne, vážení páni poslanci, verím, že predložený vládny návrh zákona schválite a postúpite do druhého čítania. Ďakujem pekne.
Žitňanská, Lucia, ministerka spravodlivosti SR (2010-10-19):
Ďakujem pekne, pán predseda. Vážené dámy, vážení páni, vláda Slovenskej republiky predkladá Národnej rade na schválenie návrh zákona o poskytovaní dotácií v pôsobnosti Úradu vlády Slovenskej republiky. Dôvodom na vypracovanie predmetného návrhu zákona je ustanovenie § 37d ods. 3 zákona č. 523/2004 Z. z. o rozpočtových pravidlách verejnej správy, podľa ktorého právne vzťahy pri poskytovaní dotácií podľa doterajších predpisov musia byť zosúladené s § 8a ods. 1, 3 až 6 predmetného zákona najneskôr k 1. januáru 2011, inak dotáciu po 1. januári 2011 nemožno poskytnúť. Poskytovanie dotácií v pôsobnosti Úradu vlády Slovenskej republiky je v súčasnosti upravené výnosom vydaným na základe § 8 ods. 2 zákona č. 523/2004 o rozpočtových pravidlách verejnej správy. V predloženom návrhu zákona sa ustanovuje účel, podmienky, rozsah, spôsob a kontrola poskytovania dotácií v pôsobnosti Úradu vlády. Návrh zákona určuje tiež okruh osôb, ktoré môžu o dotáciu požiadať. Predloženým návrhom zákona nevznikajú nové požiadavky na zvýšenie výdavkov štátneho rozpočtu. Finančné prostriedky na poskytovanie dotácií sa budú zabezpečovať v rámci rozpočtovej kapitoly Úradu vlády na príslušný rok. Vážené panie poslankyne, vážení páni poslanci, prosím o podporu tohto vládneho návrhu zákona. Ďakujem pekne.
P. Hrušovský, predseda NR SR: (2003-11-11):
K. Ondriaš, poslanec: Áno. Pán predseda Národnej rady, hovorím presne, čo urobila privatizácia doteraz na Slovensku, presne hovorím o téme. To, že vy to bagatelizujete...
Pčolinský, Peter, podpredseda NR SR (2022-10-25):
Termín hlasovania poprosím ešte určiť. (Reakcia spravodajkyne: „Vo štvrtok." ) Štvrtok 11.00 h. Prerušujem rokovanie o tomto bode programu. Ďalším bodom programu je druhé čítanie o návrhu poslancov Martina Nemkyho a Borisa Suska na vydanie zákona, ktorým sa mení a dopĺňa zákon č. 311/2001 Z. z. zákonník práce v znení neskorších predpisov. Tento bod prepadá na koniec schôdze, keďže páni poslanci tu nie sú. Pokračujeme teda druhým čítaním o návrhu poslanca Martina Čepčeka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Návrh zákona má parlamentnú tlač 1042. Spoločná správa výborov má tlač 1042a. Dávam slovo poslancovi Martinovi Čepčekovi, aby návrh zákona odôvodnil. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1042.)
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 140 prítomných, 121 za, 19 sa zdržalo. Konštatujem, že sme návrh schválili. Teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
Gröhling, Branislav, poslanec NR SR (2022-10-20):
Pán minister, ja viem, že som vám položil vlastne dve rovnaké otázky v podstate a vy ste mi podobne veľmi odpovedali. Ale spomenuli ste, že ste riaditeľ školy, bývalý riaditeľ školy, ja podotýkam, že aj úspešnej školy, aj manažér úspešnej siete školy, tak povedzte iba tak ľudsky, že ako ste vy predchádzali diskriminácii alebo nenávistným prejavom na adresu zdravotne postihnutých, sexuálnych menšín a že aké aktivity ste konkrétne realizovali vy v škole, keď ste boli riaditeľ alebo manažér jednotlivých škôl a že teraz by ste to odporúčali jednotlivým školám. Ďakujem.
Kollár, Boris, predseda NR SR (2020-03-24):
Prosím, prezentujme sa a hlasujme. (Hlasovanie.) Prítomných 131 poslancov, za 107, proti žiadny, zdržalo sa 22, nehlasovali 2. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony . Vládny návrh zákona je uverejnený ako tlač 29, návrh na jeho pridelenie na prerokovanie výborom je v rozhodnutí č. 14. Prosím pani ministerku spravodlivosti, pani Máriu Kolíkovú, aby vládny návrh zákona uviedla.
P. Paška, predseda NR SR: (2006-10-24):
Na vaše vystúpenie s faktickými poznámkami sa hlásia páni poslanci Pado, Brocka, Kužma, Miššík, Mikloško, Štefanec, Bauer, ako posledný pán poslanec Kahanec. Končím možnosť prihlásiť sa. (Reakcia z pléna.) Aha, dobre. Môžete technici mi ešte ukázať, kto ďalej sa hlási? Končím možnosť prihlásiť sa. Hlási sa ešte pán Lipšic. Kto je posledný? Frešo, Abrhan. Ešte tam máme ďalej niekoho? (Odpoveď z pléna.) Dobre. Keď dovolíte, budeme pokračovať faktickými poznámkami. Ako prvý s faktickou poznámkou vystúpi pán poslanec Brocka. (Reakcia z pléna.) Ja som sa pána poslanca Pada pýtal, povedali ste, že nie. Nech sa páči, pán Brocka.
Žiga, Peter, podpredseda NR SR (2024-05-03):
Teraz dávam slovo spoločnému spravodajcovi, ktorého určil navrhnutý gestorský výbor pre zdravotníctvo, pánovi poslancovi Tomášovi Szalayovi. Nech sa páči.
Hrnčiar, Andrej, podpredseda NR SR (2018-06-21):
Dávam slovo spravodajcovi, ktorého určil navrhnutý gestorský výbor, ústavnoprávny výbor, poslancovi Jánovi, (reakcia z pléna) hospodársky, ale toto som, Marošovi Kondrótovi. Tak. Spravodajcovi z výboru pre hospodárske záležitosti poslancovi Marošovi Kondrótovi.
Pellegrini, Peter, predseda NR SR (2015-10-07):
Ďakujem veľmi pekne. (Ruch v sále.) Hlasujeme o návrhoch pani spravodajkyne, tak ako to navrhla. (Ruch a smiech v sále.) O pridelení návrhu výborom, určení gestorského výboru, ako aj lehôt na prerokovanie určeným výborom.
Laurenčík, Milan, podpredseda NR SR (2020-09-17):
Ďakujem. Prosím, zaujmite miesto pre navrhovateľov. Otváram rozpravu. Do rozpravy som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, preto vyhlasujem rozpravu za skončenú a keďže neprebehla, predpokladám, že pán navrhovateľ nechce zaujať stanovisko, preto prerušujem rokovanie o tomto bode programu. Vážené pani poslankyne, páni poslanci, budeme pokračovať návrhom na vyslanie (vyslovenie, pozn. red.) súhlasu s prítomnosťou príslušníkov ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva ozbrojených síl Slovenskej republiky. Do rozpravy je prihlásený pán minister obrany. (Reakcia z pléna.) Nie, nie, ešte stále je rozprava. (Reakcia z pléna.) Takže nie do rozpravy? Vyhlasujem týmto rozpravu za skončenú. Pán minister, zaujmite teda miesto pre navrhovateľa a prosíme aj pána spravodajcu, aby zaujal svoje miesto. A teda sa pýtam, či chce k rozprave zaujať miesto navrhovateľ. Chce? Nech sa páči, máte slovo. (Pokračovanie rokovania o návrhu na vyslovenie súhlasu s prítomnosťou príslušníkov ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva ozbrojených síl Slovenskej republiky, tlač 190.)
Hort, Milan, podpredseda NR SR (2011-03-24):
Ďakujem. Pani poslankyňa bola posledná, ktorá sa prihlásila do rozpravy, a preto vyhlasujem rozpravu za skončenú. Chcem sa spýtať teraz pána ministra, či chce reagovať v záverečnom slove. (Reakcia navrhovateľa.) Nech sa páči.
Zmajkovičová, Renáta, podpredsedníčka NR SR (2012-08-06):
Pán poslanec, chcem vás upozorniť, že rokujeme o skrátenom legislatívnom konaní. Pokiaľ viem, ešte nie sme v prvom čítaní, takže, nech sa páči, dodržujte rokovací poriadok.
P. Pelegrini, poslanec: (2009-06-30):
Pán predseda, dajte, prosím, hlasovať o pozmeňujúcom návrhu uvedenom v informácii.
Kollár, Jozef, poslanec NR SR (2010-12-02):
Vážený pán predsedajúci, dajte, prosím, hlasovať spoločne o bodoch 1, 3 a 4 s návrhom neschváliť.
Hladký, Pavol, poslanec NR SR (2011-07-08):
Ďakujem za slovo, pán predseda. Ako spravodajca podávam informáciu o tom, že na základe procedurálneho návrhu pána poslanca Pavla Hrušovského pridelila pozmeňujúci návrh a doplňujúci návrh pána poslanca Hrušovského Národná rada týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre... (výkriky v sále) ... obranu a bezpečnosť. (Veľký ruch v sále.)
Petrák, Ľubomír, poslanec NR SR (2018-06-14):
Ďakujem pekne. Vážený pán predsedajúci, vážená pani ministerka, kolegyne, kolegovia, ja chcem povedať len, že v rozprave vystúpilo päť pánov poslancov, bolo podaných šesť pozmeňujúcich návrhov, ale vzhľadom na to, že máme desať minút pred hlasovaním a bol podaný väčší počet a rozsiahlejších pozmeňujúcich návrhov hlasujem, aby sme o týchto dvoch prerokovaných návrhoch zákonov, o ktorých bola spoločná rozprava, hlasovali v utorok o 11.00 hodine. Ďakujem pekne.
Čaplovič, Dušan, poslanec NR SR (2010-10-20):
Ďakujem veľmi pekne. Pán Osuský tu nie je, ale možno ma počúva. Chcem naozaj podotknúť, to je skutočne pravda, čo povedal, že Štefan Osuský reagoval na obdobie do rokov 1918 až 1920. Ale ja poznám jeho korešpondenciu. A ja keď som bol v Ženeve, keďže on pôsobil v Spoločnosti národov, som si ju tam mal možnosť pozrieť. A, samozrejme, aj v Paríži na veľvyslanectve a potom v Spojených štátoch amerických on sa vo svojich vyjadreniach práve vyjadroval často, že v tých aktivitách, ktoré česko-slovenská vláda urobila na južnom Slovensku v spolupráci so Slovenskou ligou v tom období, resp. ktorá hovorila o tom, aby sa tam vrátila tá dvojjazyčnosť, aby to nebolo jednojazyčné v maďarčine používaným jazykom, stavala dokonca aj školy v tomto prostredí a ďalej sa toho držala. Naopak, musím znovu povedať, že vážim si vášho prastrýka. A musel som mnohým diplomatom okrem jedného diplomata, Spojených štátov amerických, ukázať, kde sa nachádza jeho hrob, lebo ani to nevedeli, že sa nachádza vo Washingtone na Dumbarton House, na cintoríne, kde leží táto významná diplomatická osobnosť. A reagujúc na to, čo povedal pán Dostál. No viete, na jednej strane vy hovoríte, že čo som povedal, ale ja cítim aj z vašej strany istým spôsobom istú eklektiku a vyťahovanie niektorých vecí, ktoré sa vám hodia do vašej kritiky. Znovu opakujem, som za to, aby sa štátny jazyk stal integrujúcim jazykom, dôležitým informatívnym jazykom v Slovenskej republike. A každý občan Slovenskej republiky by mal tento oficiálny jazyk ovládať slovom a písmom. Ďakujem vám veľmi pekne. (Potlesk.)
Pellegrini, Peter, predseda NR SR (2015-06-16):
Prezentujme sa a hlasujme o tom, že Národná rada prerokuje tento návrh zákona v druhom čítaní. (Hlasovanie.) Prítomných 134 poslancov, za hlasovalo 44, proti bolo 30, zdržalo sa 58, nehlasovali 2. Návrh sme neschválili. Pán poslanec Mikuš, poprosím, aby ste uviedli hlasovanie o návrhu poslanca Osuského na vydanie zákona, ktorým sa mení a dopĺňa zákon č. 181/2014 Z. z. o volebnej kampani, tlač 1533. (Hlasovanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 851/2005 Z. z. o politických stranách a politických hnutiach v znení neskorších predpisov , tlač 1533.)
Grendel, Gábor, podpredseda NR SR (2023-02-09):
S reakciou na faktické poznámky pán poslanec Vetrák.
Sulík, Richard, predseda NR SR (2010-12-07):
Ďakujem pekne. S faktickou poznámkou sa neprihlásil nikto, vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Áno. Nech sa páči.
Paška, Pavol, predseda NR SR (2012-10-25):
Pán poslanec Štefanec.
Bugár, Béla, podpredseda NR SR (2017-02-02):
Vážené panie poslankyne, páni poslanci, ešte raz, nakoľko tu vznikli nejaké nedorozumenia. Do Rady pre retransmisiu volíme dvoch z prítomných a, samozrejme, do ďalšej rady televízie tam volíme troch. Takže môžte najviac teda troch zakrúžkovať, že áno. Ináč lístok je neplatný. (Pokračovanie aktu tajného hlasovania.)